इत्थें इक प्रश्न पैदा होआ जे शब्दार्थ काव्य दे शरीर न तां काव्य दी आत्मा के ऐ? काव्य दी आत्या दे प्रश्न गी लेइयै गी लेइयै भिन्न भिन्न आचार्यें भिन्न भिन्न मत प्रकट कीत्ते दे न। आचार्य विश्वनाथ होरें रसै गी काव्य दी आत्मा मन्ने दा ऐ। उन्ने अपने “साहित्य दर्पण” च काव्य दा लक्षण “वाकय रसात्मकं काव्यम्” लिखे दा ऐ। एह्‌दा अर्थ एह् ऐ जे ओह् वाक्य काव्य खोआंदा ऐ जेह्‌दे च रस भरोचे दा होऐ। उनें इस लक्षणै राहें रसै गी काव्य दी आत्मा मन्नेआ। उन्दें कोला पैह्‌लें दे काव्य शास्त्रियें बी इस प्रश्नै पर काफी विचार ते चिन्तन-मनन कीते दा ऐ ते अपने-अपने ढंगै कन्ने काव्य दी आत्मा सोधने दे जतन कीते। इत्थें एह् गल्ल स्पश्ट करी देनी दरूरी ऐ जे पुराने जुगै च जां संस्कृत दे जुगै च काव्य ते साहित्य समानार्थक हे। कविता, नाटक, एकांकी, आरव्यायिका (क्हानी-उपन्यास) निबन्ध बगैरा सबनेंगी काव्य दे इन्दे रचनाकारें गी कवि आक्खेआ जन्दा हा। वाण ते सुबन्धु जनेह् गघकारें (आर आरव्यामिकारें) भवभूति, भास जैसे कविताकारें गी कवि गै गलाया जन्दा हा। अज्जै आंगर काव्य दा अर्थ छड़ी छन्दोबध्द कविता नेईं ही।